2023 9 5
LT
Europos Sąjungos oficialusis leidinys
C 315/9
Išankstinis pranešimas apie koncentraciją (Byla M.11150 – VERSALIS / NOVAMONT) Bylą numatoma nagrinėti supaprastinta tvarka (Tekstas svarbus EEE)
(2023/C 315/07)
1.
2023 m. rugpjūčio 25 d.
Komisija gavo pagal Tarybos reglamento (EB) Nr. 139/2004 (1) 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „Versalis S.p.A.“, (toliau – „Versalis“, Italija), kontroliuojama „ENI S.p.A.“ (toliau – ENI, Italija), — „Novamont S.p.A.“ (toliau – „Novamont“, Italija), netiesiogiai bendrai kontroliuojama „Neuberger Berman Group, LLC“ (JAV) ir likviduojamos įmonės „Investitori Associati II S.A.“ (Liuksemburgas), — „Matrica S.p.A.“ (toliau – „Matrica“, Italija), lygiomis dalimis įmonių „Versalis“ ir „Novamont“ 2011 m. birželio 13 d. įsteigta bendra įmone.
„Versalis“ įgis, kaip apibrėžta Susijungimų reglamento 3 straipsnio 1 dalies b punkte, išskirtinę visos įmonės „Novamont“ ir visos įmonės „Matrica“ kontrolę.
Koncentracija vykdoma perkant akcijas.
2.
Įmonių verslo veikla:
— „Versalis“ vykdo veiklą pagrindinių ir tarpinių cheminių medžiagų, plastikų, gumos ir cheminių medžiagų iš atsinauji­ nančiųjų išteklių srityse, turi gamyklų EEE, Jungtinėje Karalystėje ir Pietų Korėjoje ir veikia per tarptautinį komercinį tinklą; — „Novamont“ gamina bioplastikus, kuria bioproduktus ir biochemijos produktas iš atsinaujinančiųjų išteklių, turi gamyklų EEE ir JAV, ir veikia per tarptautinį komercinį tinklą; — „Matrica“ gamina produktus vien tik iš atsinaujinančiųjų išteklių, taikant naujas nedidelio poveikio aplinkai technologijas, kuriomis siekiama panaudoti augalinių žaliavų molekulinį sudėtingumą didelės pridėtinės vertės cheminėms medžiagoms gaminti.
„Matrica“ vykdo augalinių aliejų virsmo monokarboksirūgštimis ir esteriais procesą, leidžiantį gauti didelio grynumo produktus.
3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
Pagal Komisijos pranešimą dėl supaprastintos tam tikrų koncentracijų nagrinėjimo pagal Tarybos reglamentą (EB) Nr. 139/2004 (2) procedūros reikėtų pažymėti, kad šią bylą numatoma nagrinėti pranešime nurodyta tvarka.
4.
Komisija kviečia suinteresuotas trečiąsias šalis teikti pastabas dėl pasiūlyto veiksmo.
Pastabos Komisijai turi būti pateiktos ne vėliau kaip per 10 dienų nuo šio pranešimo paskelbimo.
Visoje korespondencijoje turėtų būti pateikiama ši nuoroda: M.11150 - VERSALIS / NOVAMONT (1) OL L 24, 2004 1 29, p. 1 (Susijungimų reglamentas).
(2) OL C 366, 2013 12 14, p. 5.